Document ID: 32005R0936

KOMISSION ASETUS (EY) N:o 936/2005,
annettu 20 päivänä kesäkuuta 2005,
asetuksen (EY) N:o 14/2004 muuttamisesta Ranskan merentakaisten departementtien vilja- ja kasviöljyalojen, hedelmä- ja vihannesjalostealan sekä eräiden elävien eläinten hankkimista koskevan alustavan hankintataseen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001 (1) ja erityisesti sen 3 artiklan 6 kohdan ja 6 artiklan 5 kohdan,
sekä katsoo seuraavaa:
(1)
Syrjäisimpien alueiden alustavien hankintataseiden ja yhteisön tukien vahvistamisesta ihmisravinnoksi, jalostukseen ja maatalouden tuotantopanoksina käytettävien tiettyjen välttämättömien tuotteiden sekä elävien eläinten ja munien hankkimiseksi neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti 30 päivänä joulukuuta 2003 annetussa komission asetuksessa (EY) N:o 14/2004 (2) vahvistetaan alustavat hankintataseet ja yhteisön tuki.
(2)
Ranskan merentakaisten departementtien viljaa, kasviöljyjä, hedelmä- ja vihannesjalosteita sekä eräitä eläviä eläimiä koskevien vuotuisten hankintataseiden toteutumistilanteesta käy ilmi, että mainittujen tuotteiden hankintamäärät eivät täytä tarpeita ennakoitua suuremman kysynnän vuoksi.
(3)
Erityisesti tomaattisäilykkeiden tarve on ilmeinen. Siemenperunoiden taseen mukaiset määrät ovat suuremmat kuin toteutuminen. Puhvelien, kananpoikasten ja munien osalta on syytä mukauttaa hankittavien tuotteiden ominaisuuksia niiden tarpeiden mukaan, joita on ilmennyt tiloilla Ranskan merentakaisissa departementeissa.
(4)
Mainittujen tuotteiden ja eläinten määriä ja kuvauksia olisi sen vuoksi mukautettava kyseisten Ranskan merentakaisten departementtien todellisiin tarpeisiin.
(5)
Tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 14/2004 seuraavasti:
1)
Korvataan liitteen I osat 1, 2, 3 ja 4 tämän asetuksen liitteessä I olevalla tekstillä.
2)
Korvataan liitteen II osat 1, 2 ja 4 tämän asetuksen liitteessä II olevalla tekstillä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä kesäkuuta 2005.

Labels: 17
19
3
6
18